2018 पुरुष हॉकी विश्वकप
2018 पुरुष हॉकी विश्वकप, हॉकी विश्वकप का १४वाँ संस्करण था, जिसका आयोजन 28 नवंबर से 16 दिसंबर 2018 के बीच भुवनेश्वर, ओड़िसा, भारत में किया गया था। इस चौदहवे विश्वकप में कुल 16 टीमों ने भाग लिया था। ऑस्ट्रेलिया, इंग्लैंड, भारत, मलेशिया और न्यूजीलैंड इन पाँच देशों ने इस टूर्नामेंट की मेजबानी के लिए मजबूत दावेदारी पेश की थी।इस प्रतियोगिता में भाग ले रहीं टीमों की संख्या विश्व कप-2018 में बढ़ाई गई, इस से पहले होने वाले विश्वकप 2014 में 12 टीमें भाग लेती थी। बेल्जियम ने फाइनल में 0-0 से ड्रॉ होने के बाद हुए पेनल्टी शूट-आउट में नीदरलैंड को 3-2 से हराकर पहली बार प्रतियोगिता जीता है। गत विजेता ऑस्ट्रेलिया ने इंग्लैण्ड को 8-1 से हराकर तीसरा स्थान प्राप्त किया।